Ζαν-Μπατίστ βαν Λου

Ο **Ζαν-Μπατίστ βαν Λου** (γαλλικά: Jean-Baptiste van Loo) (14 Ιανουαρίου 1684 - 19 Δεκεμβρίου 1745) ήταν Γάλλος ζωγράφος μυθολογικών σκηνών και πορτρέτων. Οι γιοι του Λουί-Μισέλ βαν Λου (1707-1771), Φρανσουά βαν Λου (1708-1732) και Σαρλ Αμεντέ Φιλίπ βαν Λου (1719-1795) ήταν διακεκριμένοι ζωγράφοι.

## Βιογραφικά στοιχεία
Ο Ζαν-Μπατίστ βαν Λου γεννήθηκε στην Αιξ-αν-Προβάνς, μέλος της γνωστής οικογένειας ζωγράφων βαν Λου με καταγωγή από τις Κάτω Χώρες. Πατέρας του ήταν ο Λουί-Αμπραάμ βαν Λου και παππούς του ο Γιάκομπ βαν Λου. Ο μικρότερος αδελφός του ήταν ο Σαρλ Αντρέ βαν Λου.  
[αριστερά|μικρογραφία|''[Άρτεμις και Ενδυμίων,*[[Μουσείο του Λούβρου|Λούβρο]]]]
[[Αρχείο:Jean-Baptiste_van_Loo_-_Le_bain_de_Diane.jpg|αριστερά|μικρογραφία|250x250εσ|*Το μπάνιο της Άρτεμης,* Μουσείο Τέχνης της [[Τουλόν]]]]
Ο Ζαν-Μπατίστ βαν Λου διδάχθηκε την τέχνη της ζωγραφικής από τον πατέρα του. Από μικρή ηλικία φιλοτέχνησε αρκετές εικόνες για τη διακόσμηση εκκλησιών και δημόσιων κτηρίων στην [[Αιξ-αν-Προβάνς]]. Το 1706-1707 εργάστηκε σε παρόμοιες εργασίες στην [[Τουλόν]], όπου μελέτησε τα γλυπτά του [[Πιερ Πωλ Πυζέ]] και άρχισε να ζωγραφίζει πορτρέτα. Το 1706 παντρεύτηκε τη Μαργκερίτ Λε Μπρεν, κόρη δικηγόρου από την Τουλόν. Κατά τη διάρκεια της εισβολής στην πόλη των στρατευμάτων του [[Βίκτωρ Αμεδαίος Β΄ της Σαρδηνίας|Δούκα της Σαβοΐας]] το 1707, ο βαν Λου μετανάστευσε και εργάστηκε στη γενέτειρά του. Εκείνη την εποχή τον κάλεσαν στην αυλή του [[Μονακό]] όπου ζωγράφισε πολλά πορτρέτα της οικογένειας του [[Αντώνιος Α΄ του Μονακό|Αντώνιου Α΄ του Μονακό]].
[[Αρχείο:Vanloo,_Triumph_of_Galatea.jpg|μικρογραφία|250x250εσ|*Ο Θρίαμβος της Γαλάτειας* (1720), [[Αγία Πετρούπολη]], [[Ερμιτάζ|Μουσείο Ερμιτάζ]].]]
Το 1712 εγκαταστάθηκε στην [[Ιταλία]], αρχικά στη [[Γένοβα]] και μετά στο [[Τορίνο]] το 1713, όπου εργάστηκε για τον βασιλιά της Σαρδηνίας [[Βίκτωρ Αμεδαίος Β΄ της Σαρδηνίας|Βίκτορα-Αμεδαίο Β΄]] και για τον εξάδελφό του [[Βίκτωρ Αμεδαίος Α΄ της Σαβοΐας-Καρινιάν|πρίγκιπα του Καρινιάνο]], ο οποίος έγινε προστάτης του και τον έστειλε στη [[Ρώμη]] από το 1714 στο 1718, όπου σπούδασε με δάσκαλο τον [[Μπενεντέτο Λούτι]]. Στο Τορίνο ζωγράφισε πορτρέτα του [[Κάρολος Εμμανουήλ Β΄ της Σαβοΐας|Καρόλου Εμμανουήλ Β΄]], δούκα της Σαβοΐας και αρκετά μέλη της αυλής του.
Επέστρεψε πίσω στο [[Παρίσι]] το 1720, ακριβώς την εποχή της χρεοκοπίας του [[Τζων Λω (οικονομολόγος)|Τζων Λω]] που προκάλεσε την οικονομική καταστροφή του ζωγράφου, αναγκάζοντάς τον να περάσει μια μακρά περίοδο ζωγραφίζοντας πορτρέτα. Ο πρίγκιπας του Καρινιάνο τον στέγασε στην παρισινή κατοικία του. Ο ζωγράφος φιλοτέχνησε επίσης μυθολογικές και θρησκευτικές σκηνές, ένα έργο για το [[Αββαείο του Σαιν-Ζερμαίν-ντε-Πρε]] και την οροφή αίθουσας στο [[Παλαί Ρουαγιάλ]] στο [[Παρίσι]], για τον [[Φίλιππος της Ορλεάνης (1674-1723)|Αντιβασιλέα]]. Το 1731 έγινε δεκτός στη [[Βασιλική Ακαδημία Ζωγραφικής και Γλυπτικής]] με τον πίνακα *Άρτεμις και Ενδυμίων* ([[Μουσείο του Λούβρου]]). Μεταξύ των πολλών ιστορικών έργων του, συμμετείχε στην αποκατάσταση αιθουσών και έργων του [[Φραντσέσκο Πριματίτσο]] στο [[ανάκτορο του Φονταινεμπλώ]].

Το 1737, έφυγε για το [[Λονδίνο]], όπου απέκτησε εξαιρετική φήμη ως προσωπογράφος. Ωστόσο, δεν έμεινε πολύ στην Αγγλία, λόγω προβλημάτων υγείας επέστρεψε στο Παρίσι το 1742.

Τον Οκτώβριο του 1742, μετά την επιστροφή του στο [[Παρίσι]], έφυγε για την [[Αιξ-αν-Προβάνς]] με την ελπίδα να βελτιώσει την υγεία του. Παρέμεινε στη γενέτειρά του μέχρι το θάνατό του, ζωγραφίζοντας πολλά πορτρέτα στο εργαστήριό του στο «περίπτερο Βαντόμ», μέγαρο που είχε αγοράσει για ένα διάστημα.

Πέθανε στη γενέτειρά του στις 19 Δεκεμβρίου 1745. Λέγεται ότι εργαζόταν μέχρι την τελευταία του στιγμή και πέθανε με το πινέλο στο χέρι.

Μεταξύ των μαθητών του ήταν ο Μισέλ-Φρανσουά Νταντρέ-Μπαρντόν, ο [[Ζαν Σιμεόν Σαρντέν]], ο [[Πιέρ Σαρλ Τρεμολιέρ]], ο μικρότερος αδελφός του [[Σαρλ Αντρέ βαν Λου]] και οι γιοι του [[Λουί-Μισέλ βαν Λου]] και [[Σαρλ Αμεντέ Φιλίπ βαν Λου]].

== Επιλογή έργων ==
<gallery widths="200" heights="200" perrow="4">
Αρχείο:Van Loo - Louis XV remettant le cordon de l'ordre du Saint-Esprit au comte de Clermont dans la chapelle de Versailles, 3 juin 1724.jpg|*Ο Λουδοβίκος ΙΕ΄ απονέμει τον σταυρό του Τάγματος του Αγίου Πνεύματος στον κόμη του Κλερμόν στο παρεκκλήσι των Βερσαλλιών*, 3 Ιουνίου 1724
Αρχείο:Jean-Baptiste Van Loo - Louis XV, roi de France et de Navarre (1710-1774) - Google Art Project.jpg|[[Λουδοβίκος ΙΕ΄ της Γαλλίας|Λουδοβίκος ΙΕ΄]], 1723, [[Ανάκτορο των Βερσαλλιών|Βερσαλλίες]]
Αρχείο:Marie Leszczyńska by Jean-Baptiste van Loo.jpg|[[Μαρία Λεστσίνσκα]], 1725, Βερσαλλίες
Αρχείο:Augusta, Princess of Wales with Members of her Family and Household.jpg|Η [[Αυγούστα της Σαξονίας-Γόθας-Αλτεμβούργου]] και μέλη της οικογένειας, 1739
Αρχείο:Jean-Baptiste van Loo - William Murray, 1st Earl of Mansfield - Google Art Project.jpg|Ουίλιαμ Μάρεϊ, 1695/1745
Αρχείο:Saint-Simon portrait officiel 1728 détail.png|Ο [[Λουί ντε Ρουβρουά, δούκας του Σαιν-Σιμόν|δούκας Σαιν-Σιμόν]], 1728
Αρχείο:Jean-Baptiste van Loo 001.jpg|*Απόλλων και Δάφνη* (1720-1737), [[Μουσείο Καλών Τεχνών της Βουδαπέστης]].
Αρχείο:Jean-Baptiste van Loo - L'Education de l'Amour.jpg|*Η εκπαίδευση του Έρωτα'', μουσείο Γκρανέ, Αιξ-αν-Προβάνς


## Παραπομπές


## Εξωτερικοί σύνδεσμοι
* 

Κατηγορία:Γάλλοι ζωγράφοι του 17ου αιώνα
Κατηγορία:Γάλλοι ζωγράφοι του 18ου αιώνα